
1. NOM DEL PROGRAMA 


Funcions trigonomètriques (nom d'arxiu FUNTRIG.EXE). 


2. AUTOR 
Joan Antoni Sellarès i Chiva 


Formant part del GRUP EIX amb :Carles Bailo i Mompart 
Carles Barceló i Vidal 
Joaquim Castellsaguer i Guanyabens 
Antoni Gomà i Nasarre 
Ferran Ruiz i Tarragó 


3. 0 TEMATICA 


Contrucció i estudi de la gràfica de les funcions 
sinus, cosinus i tangent. 


4. OBJECTIUS 


Construir, de forma dinàmica, la gràfica de les funcions sinus, 
cosinus i tangent, per translació a una referència cartesiana 
rectangular de la magnitud - amb signe - del sinus, cosinus o 
tangent, respectivament, d'angles representats sobre la 
circumferència unitat i mesurats en radiants. 


Estudiar el signe de les funcions sinus, cosinus i tangent a cada 
un dels quadrants de la circumferència unitat. 


5. PLANTEJAMENT METODOLOGIC 


La primera opció del programa permet que l'usuari faci la 
representació del sinus, cosinus i tangent d'un angle de la 
circumferència unitat. Cal considerar-la una preparació de les 
altres opcions del programa. 


Les altres opcions són les que, com ja s'ha dit al fixar els 
objectius del programa, fan la construcció i l'estudi de la 
gràfica de les funcions sinus, cosinus i tangent. 

6. CONEIXEMENTS PREVIS 
L'alumne ha de saber: 


- La mesura d'angles en graus i radiants. 

- Calcular el sinus, cosinus i tangent d'un angle. 

- Representar el sinus, cosinus i tangent d'un angle de la 
circumferència unitat. 

- Fer la representació gràfica d'una funció. 


7. NIVELL 


El programa és destinat als alumnes que estudien les funcions 
trigonomètriques sinus, cosinus i tangent, tema que actualment 
figura en els programes de segon de BUP. 


8. IMPLEMENTACIO DIDACTICA 


Part l: Dibuixar el sinus, cosinus i tangent d'un angle donat. 


Una vegada representada la circumferència unitat i un cop 
l'usuari ha elegit l'angle que vol estudiar, mesurat en graus o 
radiants, es dibuixen, també a indicació de l'usuari, el sinus, 
cosinus i tangent d'aquest angle. 


És convenient practicar amb exemples d'angles de cada un dels 
quatre quadrants, mesurats en graus i radiants. 


En el cas de la tangent, cal que el professor faci observar que 
hi ha angles per als quals la tangent no és totalment visible a 
la pantalla i d'altres per als quals no és definida. 


Parts 2, 3 i 4: Dibuixar la gràfica de les funcions sinus, 
cosinus i tangent. 


Las parts 2, 3 i 4 del programa construeixen úi estudien, 
respectivament, les funcions trigonomètriques sinus, cosinus i 
tangent. 


En els tres casos, per a un cert conjunt de punts de la 
circumferència unitat regularment espaiats, té lloc el seguent 
procés general de construcció: 

le Dibuix, sobre la circumferència unitat, de la raó 
trigonomètrica corresponent a l'angle que determina el punt de la 
circumferència unitat. 


2.- Transport de l'angle, mesurat en radiants, i de la magnitud, 
amb signe, de la raó trigonomètrica fins als corresponents 
valors de l'abscissa úi l'ordenada d'una referència cartesiana 
rectangular. 


3.- Representació, en aquesta referència, del punt corresponent. 


Per tal que es pugui seguir aquest procés de forma detallada, 
quan es cregui convenient es pot aturar la seva execució i 
continuar-la posteriorment. 


Un cop completat el procés per als diversos punts de la 
circumferència unitat seleccionats, es dibuixa 9vdúíntegrament la 
gràfica de la funció trigonomètrica objecte d'estudi. 


Durant l'execució de la part 4 del programa, es veu que a alguns 
punts de la circumferència unitat els correspon una tangent molt 
gran i que el procés ha d'interrompre's en el seu primer pas, 
reprenent-se en un punt posterior de la circumferència unitat. 
Pot així conjecturar-se l'existència d'asimptotes verticals, que 
més endavant, una vegada completada la gràfica de la funció 
tangent, es dibuixaran amb traç puntejat. 


El programa permet la visualització del signe de les diferents 
funcions trigonomètriques a cada un dels quadrants de la 
circumferència unitat. 


9. INSTRUCCIONS I COMENTARIS DE FUNCIONAMENT 


El programa es posa en marxa entrant el seu nom FUNTRIG. 


El valor de l'angle que s'estudia a la part 1 pot introduir- se 
en graus o radiants. 


